Nezaposlenost u SAD - 9,2% 
Najnoviji izveštaj o stanju na tržištu rada umanjuje nade u brz oporavak američke privrede. 
Zapošljavanje u Sjedinjenim Državama je počelo da mili u junu, jer su poslodavci otvorili najmanji broj radnih mesta u proteklih devet meseci. Stopa nezaposlenosti se takođe povećala – treći mesec uzastopce. Brojevi su izazvali veliko razočaranje na Vol stritu, gde su analitičari očekivali neto povećanje od 90 hiljada radnih mesta. Neki ekonomisti su sugerisali mogućnost da su privremeni razlozi – od serije tornada u Sjedinjenim Državama do poskupljenja nafte, prisilili poslodavce da malo zastanu. Međutim, ekonomistkinja iz agencije „Standard end purs“, kaže da usporavanje kada se sve uzme u obzir možda i neće biti toliko kratkotrajno. „ Slab ekonomski rast otvara mogućnost republikanskim zakonodavcima da dovode u pitanje delotvornost vladinih mera za podsticaj ekonomije. Predsednik Predstavničkog doma  pita gde su radna mesta? „konstatuje Bejner. Zaglibljen u raspravu o povećanju granice nacionalnog duga od 14 hiljada milijardi dolara, predsednik je iz Ružičnjaka Bele kuće branio svoju ekonomsku politiku. On je takođe priznao da mora da se uradi više. Analitičari kažu da je poboljšanje ekonomije ključno za predsednikove šanse da iduće godine bude ponovo izabran. Privreda treba da stvori više od 125 hiljada radnih mesta mesečno, samo da bi održala korak sa priraštajem stanovništva. Taj broj će svakog meseca morati gotovo da se udvostruči – da bi se smanjila stopa nezaposlenosti.